**Unde Doamne mă voi duce?**

*Lucica Boltasu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ioan 7:1-53)

Doamne, Împărat al slavei, Fiul Omului Tu ești,

Ai luat chip de rob, Isuse, pe mine să mă slujești,

N-ai venit plin de mândrie, chiar dacă ești Dumnezeu,

Ci smerit, îngenuncheat-ai, ca să speli piciorul meu.

Tu ai fost cu renegații Prieten, bun sfătuitor,

Pentru Israel un Rege, pentru mine, Salvator.

Tu ești Dumnezeul care mântuiești ce e pierdut,

Ești Cel care dă viața, făr' sfârșit, făr' de-nceput.

Tu ești Cel trimis de Tatăl, coborât aicea jos,

Ca să chemi la pocăință pe tot omul păcătos.

Prin această ascultare de Părintele ceresc,

Proslăveşti măritu-I nume, Harul Său dumnezeiesc.

Ești Păstorul bun, Isuse,Ușa oilor Tu ești,

Pâinea vieții, Apa vie, drum spre zările cerești.

De eram evreu, o, Doamne, încă Te-așteptam să vii,

Sunt creștin și Îți dau slavă, că Te-nduri de ai Tăi fii.

Pâinea ce S-a frânt la cruce mi-a deschis un nou hotar,

Sângele ce-a curs de-asemeni, m-a spălat prin al Tău har.

N-am plecat când afirmat-ai, Isus, că ești Elohim,

Am crezut în profeție! Doamne, unde să fugim?

Unde să mă duc Isuse? Pentru mine ai venit,

Promisiunea Ta e sfântă, cât de mult Tu m-ai iubit!

Înțeles-am, nu o dată, că permite Dumnezeu,

Ca să trec prin încercare, ca să vadă cum sunt eu.

Sunt statornic în credință? Mă-ncred în Emanuel,

Sau cârtesc ca fariseii, lepădându-mă de El?

Dumnezeu e bun chiar dacă, în lume sunt mari nevoi,

"Nu te îndoi, ci crede, spune Domnul! Sunt cu voi!"

S-a-nmulțit fărădelegea, satan râde mulțumit,

C-a legat prin înșelare pe cel care-a ațipit,

Fără de veghere, iată, ne îndepărtăm de-Acel,

Ce ne lasă libertatea de-a alege: iad sau El!

Nu ne ține cu forțare, chiar de e Atotputernic,

Vrea să vadă pocăință și pe om cât mai cucernic.

Doamne, știu c-or fi necazuri, dar cu Tine, nu mă tem!

Nu vreau ca să plec Isuse, când mi-e greu, am să Te chem!

Mi-ai promis că-n orice vreme cu drag mă vei sprijini,

Tu ești Calea, Adevărul, ești rațiunea de-a trăi!

Unde Doamne mă voi duce dacă plec din fața Ta?

De nu-mi luminezi cărarea, sigur știu că voi cădea!

Căci nimic nu-i bun în carne, inima-i înșelătoare,

Dar când mă conduce Duhul, viața mea-i biruitoare!

N-am să plec de lângă Tine, Prieten, Domn și Împărat,

N-am să uit iubirea-Ți care, viață veșnică mi-a dat!

23/08/17, Barcelona-Lucica Boltasu